คุณอาเรียโต๊ะข้างๆ พูดรัสเซียหวานใส่ซะหัวใจจะวาย

คุณอาเรียโต๊ะข้างๆ พูดรัสเซียหวานใส่ซะหัวใจจะวาย (; ) เป็นซีรีส์ไลต์โนเวลญี่ปุ่น แนวสุขนาฏกรรมจินตนิยม ที่เขียนโดยซันซันซัน และวาดภาพประกอบโดยโมโมโกะ เดิมทีเรื่องสั้น 2 เรื่องได้รับการเผยแพร่ออนไลน์บนเว็บไซต์โชเซ็ตสึกะ นิ นาโร ตั้งแต่วันที่ 6 พฤษภาคม ถึง 27 พฤษภาคม พ.ศ. 2563 ต่อมาคาโดกาวะโชเต็ง ได้ซื้อต่อไปตีพิมพ์ถึงเล่มที่ 5 กับเรื่องสั้นตั้งแต่เดือนมีนาคม พ.ศ. 2564 ภายใต้สำนักพิมพ์ Kadokawa Sneaker Bunko มังงะได้รับการดัดแปลงโดย ซาโฮะ เทนามาจิ เริ่มเผยแพร่ออนไลน์ในเว็บไซต์และแอป Magazine Pocket ของโคดันชะ ในเดือนตุลาคม พ.ศ. 2565 โดยไลต์โนเวลและมังงะมีลิขสิทธิ์ในประเทศไทยโดยสำนักพิมพ์ฟีนิกซ์ และมีการประกาศสร้างเป็นอนิเมะโทรทัศน์โดยสตูดิโอโดงาโกโบ

ตัวละคร 

มาซาจิกะเป็นตัวละครชายหลักของเรื่อง อยู่มัธยมปลายปี 1

, Алиса Михайловна Куджо

อาริสะ มีชื่อเล่นว่าอาเรีย เป็นตัวละครหญิงหลักของเรื่อง อยู่มัธยมปลายปี 1

ยูกิอยู่มัธยมปลายปี 1 เป็นน้องสาวของมาซาจิกะ

, Мария Михайловна Куджо

มาริยะ มีชื่อเล่นว่ามาช่า อยู่มัธยมปลายปี 2 เป็นพี่สาวของอาเรีย

สื่อ

เว็บโนเวล 
ก่อนไลต์โนเวลจะได้รับการตีพิมพ์ เรื่องสั้น 2 ได้รับการเผยแพร่ออนไลน์บนเว็บไซต์โชเซ็ตสึกะ นิ นาโร เมื่อวันที่ 6 พฤษภาคม ถึง 27 พฤษภาคม พ.ศ. 2563 แต่อย่างไรเนื้อเรื่องและตัวละครที่อยู่ในเวอร์ชันเว็บนั้นแตกต่างจากโนเวล

ไลต์โนเวล 
ไลต์โนเวลชุดนี้เขียนโดยซันซันซัน และวาดภาพประกอบโดยโมโมโกะ ในเดือนมิถุนายน 2563 ซันซันซันได้รับคำเชิญจาก Kadokawa Sneaker Bunko เป็นครั้งแรกว่าสำนักพิมพ์จะสามารถเผยแพร่ผลงานได้หรือไม่ เมื่อวันที่ 22 ธันวาคม 2563 มีการประกาศว่าเรื่องสั้นที่ตีพิมพ์ในโชเซ็ตสึกะ นิ นาโร จะเผยแพร่โดย คาโดกาวะโชเต็ง ภายใต้สำนักพิมพ์ Kadokawa Sneaker Bunko หลังจากดัดแปลงเป็นไลต์โนเวล ชื่อไลต์โนเวลตามชื่อเรื่องของเรื่องสั้นหนึ่งในสองเรื่อง เล่มแรกเผยแพร่เมื่อวันที่ 27 กุมภาพันธ์ 2564

ส่วนลิขสิทธิ์ในประเทศไทย วันที่ 27 ตุลาคม 2564 สำนักพิมพ์ฟีนิกซ์ ได้ประกาศลิขสิทธิ์สำหรับการตีพิมพ์ไลต์โนเวลฉบับภาษาไทย

มังงะ
มังงะดัดแปลงที่วาดภาพประกอบโดยซาโฮะ เทนามาจิ เริ่มการตีพิมพ์ในเว็บไซต์และแอป Magazine Pocket ของโคดันชะ เมื่อวันที่ 29 ตุลาคม พ.ศ. 2565 ส่วนเล่มเดี่ยวเล่มแรกวางจำหน่ายเมื่อวันที่ 9 มีนาคม พ.ศ. 2566

ส่วนลิขสิทธิ์ในประเทศไทย ในงานสัปดาห์หนังสือแห่งชาติ ครั้งที่ 51 พ.ศ. 2566 สำนักพิมพ์ฟีนิกซ์ ได้ประกาศได้ลิขสิทธิ์สำหรับการตีพิมพ์มังงะฉบับภาษาไทย

อนิเมะ
มีการประกาศสร้างอนิเมะขึ้นเมื่อวันที่ 17 มีนาคม พ.ศ. 2566 ทางทวิตเตอร์ ต่อมาวันที่ 24 กันยายน พ.ศ. 2566 มีการประกาศเพิ่มเติมว่าซีรีส์อนิเมะโทรทัศน์นี้จะสร้างโดยสตูดิโอโดงาโกโบ โดยเขียนบทและกำกับโดย Ryota Itoh พร้อมด้วยการออกแบบตัวละครโดย Yūhei Murota ซึ่งจะรับหน้าที่เป็นหัวหน้าผู้กำกับแอนิเมชั่นด้วยและ Ryō Kobayashi จะรับหน้าที่เป็นโปรดิวเซอร์ของเรื่อง

อ้างอิง

แหล่งข้อมูลอื่น 
 เว็บไซต์ทางการของไลต์โนเวล 

ไลต์โนเวล
มังงะชุด
โชเซ็ตสึกะ นิ นาโร
การ์ตูนญี่ปุ่นแนวโชเน็ง
การ์ตูนญี่ปุ่นแนวสุขนาฏกรรมจินตนิยม
การ์ตูนญี่ปุ่นแนวชีวิตโรงเรียน
มังงะของสำนักพิมพ์โคดันชะ
นิยายญี่ปุ่นที่ตีพิมพ์ในปี พ.ศ. 2564
มังงะที่ตีพิมพ์ในปี พ.ศ. 2565
ฟีนิกซ์ (สำนักพิมพ์)